《题山水画册 其八》
清代·黄任

结茅秋树根，树声响策策。高天无片云，一室照虚白。

远籁喧更静，落叶扫还积。孤兴每独往，涉趣惬所适。

岂敢生遐心，吾庐千竹隔。知无载酒人，吾非扬子宅。

作者简介：黄任（1683一1768）字于莘，又字莘田，因喜藏砚，自号十砚老人、十砚翁，清代著名诗人，藏砚家，永福（今福建永泰县）人。康熙四十一年举人，官广东四会知县，罢官归，船中所载惟砚石。归里后生活清苦。工诗，以轻清流丽为时人所称，七绝尤负盛名。著有《秋江集》《香草笺》。